32000R1998
L 238/28
JURNALUL OFÍCIAL AL UNIUNII EUROPENE
REGULAMENTUL (CE) NR. 1998/2000 AL COMISIEI
din 21 septembrie 2000
de modificare a Regulamentului (CE) nr. 1374/98 de stabilire a normelor de aplicare a regimurilor de import și de deschidere a contingentelor tarifare pentru lapte și produse lactate și a Regulamentului (CE) nr. 174/1999 de stabilire a normelor de aplicare a Regulamentul (CEE) nr. 804/68 al Consiliului în ceea ce privește licențele de export și restituirile la export în cazul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), astfel cum a fost modificat ultima dată prin Regulamentul (CE) nr. 1670/2000 (2), în special articolul 26,
întrucât:
(1)
Articolul 1 din Regulamentul (CE) nr. 1374/98 al Comisiei din 29 iunie 1998 de stabilire a normelor de aplicare a regimurilor de import și de deschidere a contingentelor tarifare pentru lapte și produse lactate (3), astfel cum a fost modificat ultima dată prin Regulamentul (CE) nr. 1491/2000 (4), stabilește cantitățile pentru care nu este necesară o licență de export.
(2)
Articolul 2 din Regulamentul (CE) nr. 174/1999 al Comisiei din 26 ianuarie 1999 de stabilire a normelor de aplicare a Regulamentul (CEE) nr. 804/68 al Consiliului în ceea ce privește licențele de export și restituirile la export în cazul laptelui și produselor lactate (5), astfel cum a fost modificat ultima dată prin Regulamentul (CE) nr. 1961/2000 (6), prevede cazurile în care nu este necesară o licență de export.
(3)
Articolul 5 alineatul (1) din Regulamentul (CE) nr. 1291/2000 al Comisiei din 9 iunie 2000 de stabilire a normelor comune de aplicare a regimului de licențe de import și export și de certificate de fixare în avans pentru produsele agricole (7) stabilește 150 kg drept cantitate maximă pentru care nu este necesară prezentarea nici unei licențe. Pentru clarificare, ar trebui adaptate dispozițiile corespunzătoare din Regulamentele (CE) nr. 1374/98 și (CE) nr. 174/1999 și ar trebui introduse dispoziții speciale pentru exporturile produselor lactate provenite din anumite dispoziții ale Regulamentelor (CE) nr. 800/1999 și (CE) nr. 1291/2000.
(4)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 1 din Regulamentul (CE) nr. 1374/98 se înlocuiește cu următorul text:
„Articolul 1
Fără a aduce atingere titlului II din Regulamentul (CE) nr. 1291/2000, pentru toate importurile în Comunitate ale produselor menționate la articolul 1 din Regulamentul (CE) nr. 1255/1999 (în continuare denumite «produse lactate») trebuie prezentată o licență de import.”
Articolul 2
Articolul 2 din Regulamentul (CE) nr. 174/1999 se înlocuiește cu următorul text:
„Articolul 2
Restituirile se acordă numai la prezentarea unei licențe de export, cu excepția unică a cazurilor menționate la articolul 5 alineatul (1) prima și a patra liniuță din Regulamentul (CE) nr. 1291/2000.
În sensul articolului 5 alineatul (1) a patra liniuță din Regulamentul (CE) nr. 1291/2000, în cazul în care se introduc într-o declarație de export mai multe coduri separate din nomenclatura de restituiri prevăzută în Regulamentul (CEE) nr. 3846/87 al Comisiei (2) sau din Nomenclatura Combinată, caracteristicile specifice fiecărui cod se consideră a constitui o declarație separată.”
Articolul 3
Prezentul regulament intră în vigoare la data de 1 octombrie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 septembrie 2000.